Ratų balansavimas yra viena iš sudėtinių sezoninio ratų keitimo paslaugos dalių. Jis yra atliekamas be išimties visais padangų montavimo atvejais, siekiant užtikrinti reikiamą ratų balansą. Važiuojant įvairiais greičiais, ratų balansas kinta, padangas veikia išcentrinė jėga, todėl esant bent menkam balanso nuokrypiui, vairuotojas gali jausti dažniausiai kėbulo arba vairo vibraciją. Vibracija važiavimo metu ne tik blaško dėmesį, tačiau ir blogina padangų sukibimą su kelio danga, o tai yra ypač svarbi eismo saugumo sąlyga. Padangų balansavimas užtikrina tinkamą padangų veikimą ir važiavimo komfortą bet kokiomis sąlygomis. Profesionali ratų balansavimo įranga turi centravimo sistemą, kuri yra suderinama su rato stebule ir kalibruojama pagal padangų gamintojų reikalavimus. Bet koks nuokrypis lemia ratų balansavimo kokybės praradimą ir bendrą važiavimo komforto nebuvimą.